Pontrev
Pontrev (, , ) zo ur gumun e Breizh e departamant Aodoù-an-Arvor, war ribloù an Trev, un 20 km bennak eus an aod, a zeu al lanv betek enni. Penn kanton e oa betek 2015.

Anv
Savet eo an anv diwar ar ger pont hag anv ar stêr Trev.

Douaroniezh
Pontrev zo bet savet en daou du d'ar stêr Trev (Treñv).

Ur porzh bihan zo war lez an aber, ma vez diskarget traezh-mor ha kregin d'ober temz. Abaoe ar bloavezhioù 1980 e vez gwelet bagoù o c'hoañviñ war an Trev.

Kanton
Kanton Pontrev zo bet enteuzet e kanton Bear e 2015.

Ardamezioù

Istor

Henamzer 
Kêr Bontrev zo bet savet war douaroù parrezioù Kemper-Gwezhenneg ha Sant-Kleve (Itron Varia ar Feunteunioù), en tu reter d'an Trev, ha parrez Pleuzal (Sant-Erwan), en tu kornôg d'an Trev.

XVIIIvet kantved 
 19 Eost 1773 : dour-beuz hag a gas un neubeut tiez hag ar pont
 3 Ebrel 1777 : tan-gwall hag a gas ul lodenn vras eus ar straed Galleries
 25 Genver 1778 : dour-beuz
 20 Gouere 1778 : dour-beuz
Dispac'h gall
Emgann Pontrev e 1792.

Brezel-bed kentañ
 62 waz a gollas o buhez abalamour d'ar brezel hervez monumant ar re varv, d.le. 3,46 % ag ar boblañs hervez an niveradeg bet graet e 1911.
Eil Brezel-bed
 Kemeret e voe 20 000 Lur en ti-post, gant daou ezel eus ar Rezistañs moarvat, d’ an 3 a viz Even 1944, hervez danevell sizhuniek Titouroù Hollek Sant-Brieg.
 Mervel a reas 28 den eus ar gumun abalamour d'ar brezel.
Trevadennoù
 Brezel Aljeria: tri soudard a varvas.

Monumantoù ha traoù heverk 
Iliz Itron Varia ar Feunteunioù
Feunteun
An ti Eiffel, un ti kozh dirak an iliz.
Monumant ar Re Varv

Emdroadur ar boblañs abaoe 1962

Relijion gatolik 
E pardon ar Feunteunioù, e miz Gouhere, e vez lidet Itron Varia ar Feunteunioù. Heñvel eo ton kantik Itron Varia ar Feunteunioù ouzh hini Itron Varia ar Gozh Iliz, e Planiel.

Linenn hent-houarn
Dre Bontrev e tremen al linenn Gwengamp-Pempoull, ha daou arsav zo :
en arsavlec'h kreiz-kêr, anvet  halte de Pontrieux, deuet da vout Pontrieux halte, gant an dreveziñ saozneg ;
en ti-gar, e porzh Pontrev.

Tud brudet

Tud bet ganet eno
 Jacques Le Brigant, d'an 18 a viz Gouere 1720.
 Pierre-Marie Le Provost de Launay, maer.
 Yves Le Trocquer, ijinour ha politikour, ministr ha maer Pontrev, d'ar 4 a viz Here 1877.
 Loeiz ar Floc'h, beleg breizhat, barzh, prederour hag embanner, anavezet dindan e anv-pluenn Maodez Glanndour, ganet d'ar 7 a viz Meurzh 1909, marvet  e 1986 e  Louaneg.

Brezhoneg
Rimadell
Me 'm eus ur mignon e Pontrev
Daou 're, daou 're
Ma zad a oa rouzmouzer
Ma mamm a oa rouzmouzerez
Ha me a zo rouzmouzer.
Domini Patris,
Sant Malo, Lomikêl ha Lokemo
Me 'm eus kerent e Pontrev,
N'onn ket pe int marv pe int bev.
Krennlavaroù
 Ebeul Pontrev a vez lavaret eus ur c'houer teuc'h a sperad ha gros
Merc'hed Pontrev / Daou benn moal hag unan dev.
KantikKantik Itron Varia ar Feunteunioù.

 Levrlennadur 
 J.B. Ogée : Dictionnaire de Bretagne; 1780.
 A. Marteville & P. Varin : warlec'hien ha reizherien Ogée; 1843.
 Yves Thomas : Pontrieux, petite cité du Trégor-Goëlo''. Embannadurioù la Plomée. Gwengamp. 2002 (16x24. 611 p.)

Liammoù diavaez 

  Pontrev war Lec'hienn Geobreizh
  Kumun Pontrev

Notennoù ha daveoù 

Kumunioù Aodoù-an-Arvor
Kumunioù Treger
Argant tapet e tiez-post Aodoù-an-Hanternoz gant tud eus ar Rezistañs